Харьков

Харьков () — мѣсто в Украинѣ. Мать 1 300 000 жытельох. Первый раз ся споминать в року 1654. Индустриалный, научный центер и важный транспортный узел.
 История 
Харьков  быв главным городом УССР де факто од 25. децембра 1917, потвержденый де юре в том статусѣ 10. марца 1919 и зоставав ним до 24. юна року 1934. В часѣ коли быв главным городом, розбудововав ся найинтензивнѣйше и слѣды того суть спозначны доднесь.Кубійович В., том 9, сс. 3549–3556.

В августѣ року 1934 якраз в Харьковѣ быв створеный Сполок совѣтскых писательох Украины (ССПУ), хоть на тот час город уже стратив статус главного. Але неофициалный титул «первый главный город» захранив доднесь.

 Полога 

Харьков лежить на выходѣ Украины при сутоку рѣк Харьков, Лопань и Уда, што належать базену Сѣверского Донця. Важный желѣзничный, автодорожный и воздушнотранспортный узел.Трёшников А. Ф., с. 525.

 Вызнамны родаци 
 Гнат Хоткевич (1877–1938), музикант, писатель, етнограф, историк, театралный дѣятель.
 Людмила Гурченко (1935–2011), артистка, спѣвачка, писателька мемуарох.
 Евген Комаровскый (*1960), педиатр, популаризатор медицинскых знань, честный варощан Харькова (2021).

 Жерела и одказы 
 Енциклопедія українознавства. Словникова частина в 11 т. / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя, 1976. Том 9.
 Трёшников А. Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

 Референции 

Катеґорія:Міста Україны
Катеґорія:Міста Европы
Катеґорія:Харьковска область